144 Dr- GRESCHIK JEMÖ 



a muscularis mucosae melletti szakaszából csaknem csupa szemcsés sejtet 

 tartalmaz. Az emiitett módszer a szemecskéket pirosra festette. A szemek 

 rendesen csak a sejtek felső negyedrészét töltik meg, közepes nagyságúak, 

 olyan nagy szemecskéket, amilyeneket a Miis musculus LiEBERKÜHN-féle 

 mirigyeinek a fundusából ismerek, a rigókban nem találtam. Vannak 

 sejtek, melyekben a szemek egészen a magig terjednek. Ilyenkor rendesen 

 csak egy-két sor szemecske közelíti meg a magot és csak a sejtek 

 csúcsa van tömve szemecskékkel. Az egysorba rendezkedő szemek között 

 olykor a legalsó a legnagyobb. Végül olyan sejtek is vannak, melyeket 

 a szemecskék egészen megtöltenék, elfedvén a sejtmagot. A sejteket csak 

 részben megtöltő szemecskék látszólag bizonyos kehelyszerű képletben 

 foglalnak helyet (2. rajz). KopscH-féle rögzítés után szemecskeközötti 

 protoplasmahálózat nem volt észrevehető, olyan tág hálószemek sem 

 voltak anyagomon, amilyeneket Zimmermann az emberből lerajzolt. Ez 

 annak a jele, hogy a kaliumbichromat-formol jól tartja meg a szemecskék 

 alakját, mig a sublimât nagyobbrészt föloldja. Csupán a sejtmag fölött 

 vehetők észre néha nagyobb gömbölyű hézagok, ugy látszik, hogy itt 

 a rögzitőfolyadék hatására a szemek elhagyták helyüket és a sejt fel- 

 sőbb részébe vándoroltak. A rögzített béldarabka metszési felületének 

 a környékén kiterjedt vacuolarisatiora akadtam az összes sejtekben, 

 a rendes hámsejtekben is és ezt a membranogen hatásnak tulajdonítom. 

 A PANETH-féle sejtek prizmásak, alapjukon valamivel szélesebbek, 

 mint csúcsukon. Pálcikaszegély nincs rajtuk. Az énekes rigó PANETH-féle 

 sejtjeinek nag^'^sága: 15*6 — 19*5 /í hosszúak, 4-87 ,« szélesek, kisebbek 

 a duodenum bolyhainak hámsejtjeinél, mert ezeknek hossza 23*4 — 29*25 

 IJL és szélessége 3*9 — 5*85 fi. Sejtmagjuk hosszúkásán ovaUs és vagy 

 a sejtek alapi részében, vagy valamivel magasabban, az alsóharmadban 

 fekszik; hossza 4*87 — 5*85 n, szélessége 3*9 /i. ezzel szemben a bolyhok 

 hámsejtjeiben a mag nagysága 6*82 fi. Szegény chromatinban és 2 

 magvacskája van. A már ismertetett sejteken kivül helyenként olyan 

 sejtekre is akadtam, melyek sokkal keskenyebbek és a melyekben 

 a szemecskék már szétfolytak, azaz a sejtek tartalmuknak egy részét már 

 kibocsátották. Csupán a mag közelében volt rendesen még néhány szem 

 látható (2, rajz Pa). A szétfolyt tartalom azonban a szemcsékhez hasonlóan 

 pirosra festődött. A mag ezekben a sejtekben sötétebbre festődött és 

 egészen az alapi részbe szorult. Fölemlítem, hogy az ilyen fajta sejtek 

 a madárvékonybél bizonyos kehely sej tjeinek alakjával egyezők, azonban 

 tartalmuk, ismétlem, acidophil festődésü. A LiEBERKÜHN-féle mirigyek 

 magasabb részeiben a PANETH-féle sejtek többnyire keskenyebbek, a mag- 

 juk is karcsúbb. A csak részben szemcsékkel telt sejtekben átvándorló 

 leukocyták gyakoriak. Oszló PANETH-féle sejtekről nem találtam adatot 

 az irodalomban. Schmidt külön fölemlíti, hogy sem emberi embryoban. 



